Gedogan

Gedogan;  istal, nyaéta hiji wangunan anu dijieun pikeun ngandangan kuda sangkan teu kabur.  Gedogan basajan dijieun tina tangkal awi atawa kai kalayan maké hateup saperluna, tapi ari gedogan anu alus mah dijieun tina tembok jeung hateup anu weweg kawas gedong. 
Gedogan dijieun kudu kuat utamana mangsa  disépak kuda mangsa keur birahi atawa ngarasa kaganggu, lamun kuda leuwih ti hiji hadéna  gedogan dijieun sakamar séwang sangkan lalu asa.

Kabersihan jeung kaséhatan
Sangkan kuda betah jeung séhat, gedogan perlu diberesihan unggal poéna utamana mangsa kuda keur aya di pangumbaran. 
Lantéy gedogan kudu dijieunna tina bahan anu teuas, kayaning batu, bata, atawa semén sarta kudu déngdék saeutik sangkan gampil meresihan kotorana.  Sagigireun ti éta, lantéyna ogé kudu leuwih jangkung saeutik tibatan  taneuh sabudeureun. 

Kaluar asup hawa di jero gedogan kudu jadi perhatian, ulah ngagemblang teuing matak tiriseun tapi cukup pikeun kasegeran kandang jeung kuda. 

Kamalir pamiceunan kokotor kudu rapih, hadéna dijieun maké sistim anu katutup sangkan kandang kenteu bau.

Gallery

Dicutat tina 

Kategori :wangunan
Kategori :arsitéktur